**ODLUKU**

**O PRIKLJUČENJU NA KOMUNALNE VODNE GRAĐEVINE**

**I. OPĆE ODREDBE**

Članak 1.

Ovom Odlukom utvrđuje se :

- postupak i uvjeti priključenja građevine i druge nekretnine

na komunalne vodne građevine,

- obveza priključenja,

- rokovi za priključenje,

- obračun i naplata naknade za priključenje

- prekršajne odredbe.

Članak 2.

Pod komunalnim vodnim građevinama, u smislu ove Odluke,

smatraju se :

1. građevine za javnu vodoopskrbu

2. građevine za javnu odvodnju

Vodne usluge su :

1. usluge javne vodoopskrbe,

2. usluge javne odvodnje.

Članak 3.

Isporučitelj vodnih usluga u naseljima Gornje Pokupje i Levkušje je

poduzeće Vodovod i kanalizacija d.o.o., Karlovac, Gažanski trg 8,

a za ostala naselja na području Grada Ozlja poduzeće Komunalno

Ozalj, Ozalj, Kolodvorska 29.

**II. OBVEZA PRIKLJUČENJA**

Članak 4.

Vlasnici, odnosno investitori građevina su dužni priključiti svoju

građevinu na komunalne vodne građevine za javnu vodoopskrbu,

odnosno javnu odvodnju, kada je takav sustav izgrađen u naselju

odnosno dijelu naselja u kojem se nalazi građevina, odnosno kada

su osigurani uvjeti za priključenje na te sustave, sukladno ovoj

odluci o priključenju.

Vlasnici poljoprivrednog zemljišta mogu suglasno ovoj Odluci

podnijeti zahtjev za priključenje poljoprivrednog zemljišta na

komunalnu vodnu građevinu za javnu vodoopskrbu.

Članak 5.

Vlasnici, odnosno investitori građevine dužni su priključiti

građevinu odnosno drugu nekretninu na komunalne vodne

građevine u sljedećim rokovima :

- novoizgrađena građevina u naseljima gdje je javni sustav

vodoopskrbe, odnosno javni sustav odvodnje izgrađen mora se

priključiti na komunalne vodne građevine prije uporabe građevine,

- postojeće građevine u naseljima u kojima još nije izgrađen

javni sustav vodoopskrbe, odnosno javni sustav odvodnje, moraju

se priključiti na komunalne vodne građevine u roku od 12 mjeseci

od završetka izgradnje sustava javne vodoopskrbe odnosno

sustava javne odvodnje,

- postojeće građevine, u naseljima gdje je već izgrađen javni

sustav vodoopskrbe, odnosno javni sustav odvodnje moraju se

priključiti na komunalne vodne građevine najkasnije u roku od 12

mjeseci od stupanja na snagu ove Odluke.

Ako vlasnik građevine, odnosno druge nekretnine ne priključi

svoju građevinu na komunalne vodne građevine u roku iz

prethodnog stavka, na prijedlog isporučitelja vodnih usluga,

nadležno tijelo Grada Ozlja donijet će rješenje u upravnom

postupku o obvezi priključenja na teret vlasnika ili drugog

zakonitog posjednika građevine.

Rješenje o obvezi priključenja, pored osnovnih podataka o

vlasniku građevine i građevini, sadrži i odredbe o visini naknade

za priključenje, cijenu i rok izgradnje, nalog za rad isporučitelju

vodnih usluga da izvede priključak na teret vlasnika odnosno

drugog zakonitog posjednika građevine, rok plaćanja troškova

priključenja, te mogućnost prisilne naplate u slučaju kada vlasnik

građevine odnosno drugi zakoniti posjednik građevine ne želi

snositi troškove izgradnje priključka.

Članak 6.

Gradonačelnik/ca Grada Ozlja može izuzeti vlasnike nekretnina ili

druge zakonite posjednike obveze priključenja na komunalne

vodne građevine ukoliko su isti na odgovarajući način pojedinačno

riješili vodoopskrbu i odvodnju otpadnih voda u skladu s

odredbama Zakona o vodama.

**Broj 7/2011 SLUŽBENI GLASNIK GRADA OZLJA 200**

**III. POSTUPAK PRIKLJUČENJA**

Članak 7.

Postupak za priključenje na komunalne vodne građevine za

javnu vodoopskrbu odnosno javnu odvodnju pokreće se

podnošenjem zahtjeva za priključenje. Zahtjev za priključenje

podnosi vlasnik, odnosno investitor građevine odnosno druge

nekretnine.

Zahtjev za priključenje podnosi se isporučitelju vodnih usluga.

Zahtjev za priključenje novoizgrađene građevine mora se

podnijeti pravovremeno, prije uporabe građevine.

Članak 8.

Uz zahtjev za priključenje prilaže se :

1. preslika katastarskog plana za česticu koja se priključuje na

sustav javne vodoopskrbe odnosno odvodnje,

2. preslika građevinske dozvole (uz predočenje izvornika) ili

gruntovni izvadak, ako je građevina ubilježena u zemljišne knjige,

odnosno potvrda Ureda za katastar kojom se potvrđuje da je

građevina izgrađena prije 15. veljače 1968. godine.

Uz zahtjev za priključenje poljoprivrednog zemljišta prilaže se

dokaz o vlasništvu nad zemljištem i preslika katastarskog plana.

Članak 9.

Isporučitelj vodnih usluga, na temelju zahtjeva za priključenje

provodi postupak za izdavanje dozvole priključenja i izdaje

dozvolu priključenja ako za priključenje postoje tehničkotehnološki

uvjeti. Ako za priključenje ne postoje tehničkotehnološki

uvjeti, zahtjev za priključenje će se odbiti. Isporučitelj

vodnih usluga obvezan je odluku iz st. 1. i 2. ovog članka donijeti

u roku od 30 dana od dana primitka zahtjeva.

Članak 10.

Dozvola priključenja mora sadržavati podatke o građevini koja

se priključuje (mjesto i adresa priključenja, katastarska oznaka,

namjena), ime vlasnika i njegove podatke, a prilaže mu se i

odgovarajuća skica priključka.

Odluka o odbijanju priključka mora sadržavati podatke o

građevini i vlasniku u smislu stavka 1. ovog članka, te razlog

zbog kojeg se građevina ne može priključiti. Odluka iz stavka 1.

sadrži i odredbu o obvezi plaćanja naknade za priključenje.

Primjerak odluke iz stavka 1. ovog članka dostavlja se na znanje

Gradu Ozlju, radi donošenja rješenja o obračunu i naplati

naknade za priključenje.

Članak 11.

Građevine izgrađene bez akta na temelju kojeg se može graditi

ne smiju se priključiti na komunalne vodne građevine, kao i

građevine za koje je u tijeku postupak građevinske inspekcije

koji se odnosi na obustavu građenja ili uklanjanja građevine

prema posebnom zakonu.

Članak 12.

Radove priključenja izvodi isporučitelj vodnih usluga ili njegov

ugovaratelj, a stvarni trošak radova snosi vlasnik ili drugi

zakoniti posjednik nekretnine koja se priključuje.

Članak 13.

Vlasnik građevine, odnosno investitor ili drugi zakoniti posjednik

nekretnine dužan je s isporučiteljom vodnih usluga zaključiti

ugovor o izgradnji priključka. Ugovor o izgradnji priključka obvezno

sadrži: naziv ugovornih strana, vrstu priključka, cijenu i rok

izgradnje priključka, troškovnik radova koji čini sastavni dio

ugovora, te odredbu o predaji priključka u vlasništvo isporučitelja

vodnih usluga.

Članak 14.

Na traženje vlasnika ili investitora građevine dopustit će se da on

sam izvede zemljane i betonske radove potrebne za priključenje

građevine, uz uvjet da se radovi koje on izvodi odnosno organizira

obave zakonito i prema pravilima struke, uz nadzor ovlaštene

osobe isporučitelja vodnih usluga.

**IV. TEHNIČKO-TEHNOLOŠKI UVJETI PRIKLJUČENJA**

Članak 15.

Tehničko-tehnološke uvjete priključenja na komunalne vodne

građevine utvrđuje isporučitelj vodnih usluga internim aktom kojim

se utvrđuju opći i tehnički uvjeti isporuke vodnih usluga.

**V. NAKNADA ZA PRIKLJUČENJE**

Članak 16.

Investitor ili vlasnik građevine ili druge nekretnine koja se

priključuje na komunalne vodne građevine dužan je platiti naknadu

za priključenje.

Članak 17.

Naknada za priključenje na komunalne vodne građevine prihod je

proračuna Grada Ozlja. Prihodi od naknade za priključenje koriste

se isključivo za gradnju odnosno financiranje gradnje komunalnih

vodnih građevina na području Grada Ozlja.

Članak 18.

Naknada za priključenje obračunava se rješenjem o obračunu koje

donosi nadležno upravno tijelo Grada Ozlja.

Osnovica za obračun naknade za priključenje je površina

građevine ili druge nekretnine koja se priključuje na komunalne

vodne građevine.

1. **Visina naknade za priključenje na vodne građevine za**

**javnu vodoopskrbu**

Članak 19.

Isporučitelj vodnih usluga dužan je podnositelja zahtjeva za

priključenje, prije sklapanja ugovora o izgradnji priključka uputiti u

Grad Ozalj radi plaćanja naknade za priključenje i ishođenja

suglasnosti za priključenje.

Isporučitelj vodnih usluga ne smije sklopiti ugovor o izvedbi

priključka, niti započeti s radovima na priključenju prije nego li mu

podnositelj zahtjeva za priključenje predoči suglasnost za

priključenje.

Članak 20.

Visina naknade za priključenje na vodne građevine za javnu

**Broj 7/2011 SLUŽBENI GLASNIK GRADA OZLJA 201**

vodoopskrbu utvrđuje se u slijedećim iznosima :

1. za stambenu zgradu površine do 200m2 građevinske

(bruto) površine, bez stanova kao posebnih dijelova

nekretnine 1.900,00 kn

2. za stan kao posebni dio nekretnine površine do 200m2

građevinske (bruto) površine 1.900,00 kn

3. za stambenu zgradu površine preko 200m2 građevinske

(bruto) površine, bez stanova kao posebnih dijelova

nekretnine 1.900,00 kn

+7,5 kn/m2 za površinu iznad 200 m2 do maksimalno 7.600,00 kn

4. za stan kao posebni dio nekretnine površine preko 200m2

građevinske (bruto) površine 1.900,00 kn

+7,5 kn/m2 za površinu iznad 200 m2 do maksimalno 7.600,00 kn

5. za poslovne građevine, osim proizvodnih građevina

a) do 100 m2 građevinske (bruto) površine 2.000,00 kn

b) preko 100 m2 građevinske (bruto) površine 2.000,00 kn

+ 14,00 kn/m2 (za svaki m2 iznad 100 m2 ) do maksimalno 14.000,00 kn

6. za proizvodne građevine bez obzira na površinu 2.000,00 kn

7. za građevine društvene namjene 2.000,00 kn

8. za građevine koje služe isključivo za poljoprivrednu

djelatnost i poljoprivredno zemljište 1.500,00 kn

9. za građevine športsko-rekreacijske namjene 4.000,00 kn

10. za jednostavne građevina koje se u smislu posebnog

propisa o prostornom uređenju i gradnji mogu graditi bez

akta kojim se odobrava građenje, a prikladne su za

priključenje 1.500,00 kn

2. **Visina naknade za priključenje na vodne građevine**

**za javnu odvodnju**

Članak 21.

Visina naknade za priključenje na vodne građevine za javnu

odvodnju utvrđuje se u slijedećim iznosima:

Članak 22.

Vlasnik građevine koja je priključena na komunalnu vodnu

građevinu za javnu vodoopskrbu odnosno javnu odvodnju, u

slučaju dogradnje građevine, dužan je za površinu koju

dograđuje podmiriti naknadu za priključenje, po kriterijima iz

članka 21. ove Odluke.

**3. Način plaćanja naknade za priključenje**

Članak 23.

Obvezniku plaćanja naknade za priključenje može se odobriti

obročno plaćanje do najviše 12 jednakih mjesečnih obroka.

Zaključak o obročnom plaćanju naknade za priključenje donosi

gradonačelnik/ca Grada Ozlja. Na dospjele, a neplaćene obroke

obračunava se zatezna kamata.

Članak 24.

Naknadu za priključenje odnosno prvi obrok, ako se naknada

plaća obročno, obveznik plaćanja naknade dužan je platiti u roku

od 15 dana od pravomoćnosti rješenja iz čl. 18. ove Odluke.

**4. Oslobođenje od plaćanja naknade za priključenje**

Članak 25.

Gradonačelnik/ca Grada Ozlja može osloboditi u potpunosti

obveze plaćanja naknade za priključenje vlasnike građevine ili

investitore koji grade građevine od zajedničkog odnosno općeg

interesa za Grad Ozalj, kao što su društveni i vatrogasni domovi,

crkva, groblja, športske dvorane, škola, bolnica i slično, te

građevine za potrebe javnih ustanova i trgovačkih društava koje

su u vlasništvu ili suvlasništvu Grada Ozlja.

Članak 26.

Od naknade za priključenje na komunalne vodne građevine

oslobađaju se osobe koje imaju to pravo temeljem posebnih

propisa.